Το **Mercedes-Benz W210**, γνωστό και ως **Mercedes E-Class W210**, ήταν μεσαίο πολυτελές αυτοκίνητο της κατηγορίας E, που παρήχθη από τη γερμανική αυτοκινητοβιομηχανία Mercedes-Benz, από τις 15 Μαΐου 1995 έως τον Μάρτιο του 2002 στην έκδοση σεντάν, ενώ η έκδοση station wagon (κωδικός **S210**) παρήχθη από τον Μάρτιο του 1996 έως τον Μάρτιο του 2003. Το μοντέλο ήταν διαθέσιμο με μια μεγάλη παλέτα κινητήρων, τόσο βενζίνης, όσο και πετρελαίου, με χωρητικότητες από 2.0 έως 6.0 λίτρα και ιπποδυνάμεις από 95 έως 381 ίππους. Αντικατέστησε το Mercedes-Benz W124 και αντικαταστάθηκε τον Ιανουάριο του 2002 από το Mercedes-Benz W211. Συνολικά κατασκευάστηκαν 1.653.437 αντίτυπα σειράς W210 στα 8 έτη παραγωγής όλων των εκδόσεών της, έναντι 2.562.143 αντιτύπων της προκατόχου σειράς W124, που είχε όμως παραμείνει στη μαζική παραγωγή επί 12,5 έτη.

Αισθητική
---------

Mercedes W210 σε έκδοση ταξί στην Ιορδανία.
Mercedes W210 σε 6-πορτη έκδοση ταξί στην Κύπρο.
Η εξέλιξη του W210 ξεκίνησε το 1988, δηλαδή 4 έτη μετά την παρουσίαση του προκατόχου του, Mercedes-Benz W124. Η αισθητική του W210 διαμορφώθηκε μεταξύ του 1989 και του 1991 από τον Steve Mattin, υπό την ηγεσία του Bruno Sacco, που ήταν ο επικεφαλής του σχεδιαστικού τμήματος της Mercedes-Benz από το 1975 έως το 1999. Καθοριστικό ρόλο, επίσης στην τελική διαμόρφωση, έπαιξε και ο Einar Hareide.

Για πρώτη φορά αποκαλύφθηκε στον Τύπο αυτοκινήτου και στο κοινό ένα σχετικό πρωτότυπο στο Σαλόνι Αυτοκινήτου της Γενεύης τον Μάρτιο του 1993, όταν και έγινε επίσημα γνωστή η αλλαγή της αισθητικής φιλοσοφίας στο μπροστινό μέρος του αυτοκινήτου, σε αντίθεση με τους ορθογώνιους προβολείς που είχε καθιερώσει η Mercedes από τις αρχές της δεκαετίας του 1970 έως και τότε. 

Συγκεκριμένα, το W210 ήταν η πρώτη Mercedes στη νεότερη ιστορία με τη «ρετρό» αισθητική των δίδυμων κυκλικών έως οβάλ προβολέων. Αυτή η σχεδιαστική φιλοσοφία, παρέπεμπε στα κλασικά Mercedes-Benz των δεκαετιών του 1950 και του 1960, και μάλιστα πυροδότησε κάποια ενδιαφέροντα παρατσούκλια, όπως η «E-Class New Eyes» («Νέα Μάτια») στα αγγλόφωνα κράτη και «η τεσσερομάτικη» στην Ελλάδα. Ταυτόχρονα όμως με την ρετρό προσέγγιση, το W210 διέθετε και μια έντονα δυναμική εμφάνιση σε ολόκληρο το αμάξωμα, σε αντίθεση με την εμφανώς συντηρητική εμφάνιση του προκατόχου W124, ενώ και τα πίσω φώτα του W210 αντιπροσώπευαν ένα μεγάλο σχεδιαστικό άλμα προς το μέλλον. Επίσης, είχε δοθεί πολύ μεγάλη έμφαση και στην αεροδυναμική, με αποτέλεσμα ένα πιο «καμπυλωτό» προφίλ, χωρίς τις έντονες γωνίες και ακμές όλων των προκατόχων του, και κορυφαίο αεροδυναμικό συντελεστή Cd, μόλις 0,27 στις βασικές εκδόσεις του W210.

Το ταμπλό μιας W210 Avantgarde, πριν την ανανέωση.
Μολονότι η φιλοσοφία του W210 έγινε τότε δεκτή από μεγάλο αριθμό υποψήφιων αγοραστών με κάποιες επιφυλάξεις, υιοθετήθηκε από τα περισσότερα μοντέλα της εταιρείας στα αμέσως επόμενα χρόνια, αν και ενίοτε με συνένωση των δύο προβολέων, όπως για παράδειγμα συνέβη στην Mercedes C-Class W203 του 2000 - 2007. Το τελευταίο μοντέλο που έφερε την ρετρό αυτή αισθητική, ήταν η Mercedes-Benz CLK-Class W209, καθώς η καμπριολέ έκδοσή της αποσύρθηκε από την παραγωγή τον Μάρτιο του 2010.

Τελικώς, η μαζική παραγωγή του W210 ξεκίνησε στις 15 Μαΐου 1995, αν και στην Ευρώπη έφτασε στις αντιπροσωπείες μόλις τον Σεπτέμβριο του 1995, ενώ ειδικότερα στις ΗΠΑ έφτασε στις αντιπροσωπείες της χώρας στις 8 Νοεμβρίου 1995. Γενικότερα, σε όλα τα κράτη διεθνώς κυκλοφόρησε ως μοντέλο της σεζόν (model year) του 1996. Η εκδοχή station wagon μπήκε στη μαζική παραγωγή τον Μάρτιο του 1996 και κυκλοφόρησε για πρώτη φορά στην αγορά τον Ιούνιο.

Ανανέωση του 1999
-----------------

Το ταμπλό μιας W210 E270 μετά την ανανέωση.
Τον Αύγουστο του 1999, για τη σεζόν (model year) του 2000, εισήχθη μια βελτιωμένη εκδοχή του W210, που αντικατέστησε την αρχική. Η νέα αυτή W210, που είχε σχεδιαστεί ήδη από το 1997, καθιέρωσε νέο πίνακα οργάνων, με νέα γραφικά και εντονότερο νυχτερινό φωτισμό, όπως και ένα σύστημα πολλαπλών πληροφοριών, κάτω από το ταχύμετρο, ενώ επίσης καθιέρωσε και ένα τιμόνι νέας σχεδίασης, με πλήκτρα πάνω σε αυτό για τον έλεγχο του ηχοσυστήματος, καθώς και (σε όσα μοντέλα είχαν παραγγελθεί με αυτά) του κινητού τηλεφώνου και του συστήματος δορυφορικής πλοήγησης. Ταυτόχρονα, το 5-τάχυτο αυτόματο κιβώτιο απέκτησε το σύστημα «Touch Shift» με πλαϊνές θυρίδες με τις θέσεις +/- για χειροκίνητο έλεγχο αλλαγής ταχυτήτων όταν το επιθυμήσει ο οδηγός, φυσικά χωρίς συμπλέκτη.

Εξωτερικά, υπήρξαν επίσης σημαντικές ανανεώσεις, με λίγο διαφορετική εμφάνιση και κλίση στο μπροστινό μέρος, παρόμοια με της Mercedes-Benz CLK-Class W208, διαφορετικούς προφυλακτήρες, νέα πίσω φώτα στην εκδοχή σεντάν, ενώ σε όλες τις εκδόσεις τα πλαϊνά φλας μετακόμισαν από τα μπροστινά φτερά στους εξωτερικούς καθρέφτες, κατά το πρότυπο της ακόμα μεγαλύτερης Mercedes-Benz S-Class W220. Ωστόσο, στην E-Class W210 τα φλας αυτά περιορίζονταν μόνο στις άκρες των καθρεφτών, ενώ στην S-Class W220 κατελάμβαναν ολόκληρο το μήκος των καθρεφτών, αν και αυτή η διάταξη ολόκληρου του μήκους τελικώς υιοθετήθηκε και από τον διάδοχο της E-Class W210, την Mercedes E-Class W211, που εισήχθη τον Ιανουάριο του 2002.

Κινητήρες
---------

| Μοντέλο | Καύσιμο | Κωδικός κινητήρα | Αριθμός κυλίνδρων/διάταξη | Κυβισμός cm³ | Ισχύς σε PS | Ροπή σε N·m | Τελική ταχύτητα | Έτη κατασκευής |
| --- | --- | --- | --- | --- | --- | --- | --- | --- |
| Ε200 | Βενζίνη | M111.942 | 4/σε σειρά | 1.998 cm³ | 136 | 190 | 205 km/h | 1995-2000 |
| Ε200 Kompressor EVO | M111.957 | 163 | 230 | 222 km/h | 2000-2002 |
| Ε200 Kompressor | M111.947 | 192 | 280 | 232 km/h | 1997-2000 |
| E200 CDI | Diesel | OM611 | 2.151 cm³ | 102 | 235 | 183 km/h | 1998-1999 |
| E200 CDI | 2.148 cm³ | 115 | 250 | 199 km/h | 1999-2002 |
| E220 Diesel | OM604 | 2.155 cm³ | 95 | 150 | 180 km/h | 1995-1998 |
| E220 CDI | OM611 | 2.151 cm³ | 125 | 300 | 198 km/h | 1998-1999 |
| E220 CDI | 2.148 cm³ | 143 | 315 | 213 km/h | 1999-2002 |
| Ε230 | Βενζίνη | M111.970 | 2.295 cm³ | 150 | 220 | 215 km/h | 1995-1998 |
| E240 | M112.911 | 6/V | 2.398 cm³ | 170 | 225 | 223 km/h | 1997-2000 |
| M112 E26 | 2.597 cm³ | 240 | 224 km/h | 2000-2002 |
| E270 CDI | Diesel | OM612 | 5/σε σειρά | 2.685 cm³ | 370 | 225 km/h | 1999-2002 |
| E280 | Βενζίνη | M104.942 | 6/σε σειρά | 2.799 cm³ | 193 | 270 | 230 km/h | 1995-1997 |
| M112.921 | 6/V | 204 | 270 | 234 km/h | 1997-2002 |
| E290 Turbodiesel | Diesel | OM602 | 5/σε σειρά | 2.874 cm³ | 129 | 300 | 195 km/h | 1996-1999 |
| E300 Diesel | OM606 | 6/σε σειρά | 2.996 cm³ | 136 | 210 | 205 km/h | 1995-1997 |
| E300 Turbodiesel | OM606 | 177 | 330 | 220 km/h | 1997-1999 |
| E320 | Βενζίνη | M104.995 | 3.199 cm³ | 220 | 315 | 235 km/h | 1995-1997 |
| M112.941 | 6/V | 224 | 1997-2002 |
| E320 CDI | Diesel | OM613 | 6/σε σειρά | 3.226 cm³ | 197 | 470 | 230 km/h | 1999-2002 |
| E36 AMG | Βενζίνη | M104 E36 | 3.606 cm³ | 280 | 385 | 250 km/h | 1995-1996 |
| E420 | M119.985 | 8/V | 4.196 cm³ | 279 | 400 | 1996-1998 |
| E430 | M113.940 | 4.266 cm³ | 1998-2002 |
| E50 AMG | M119.985 | 4.973 cm³ | 347 | 480 | 1996-1997 |
| E55 AMG | M113.980 | 5.439 cm³ | 354 | 530 | 1998-2002 |
| E60 AMG | M119.985 | 5.956 cm³ | 381 | 580 | 1996-1998 |

Παραπομπές
----------

1. ↑  «Designer». ajovalo.net.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Mercedes-Benz W210** |

* E-Class-Benz.com
* MBWorld.org W210 E-class Forum
* Benzworld.org W210 E-class Forum
* UK MB-Club Forum
* Συγκριτική δοκιμή των Alfa Romeo 166 TB - Audi A6 1.8 T Quattro - BMW 523i - Lancia K - Mercedes E200 Kompressor - Saab 9-5 και Volvo S80 (4Τροχοί - Απρίλιος 1999)

  


|  |  |
| --- | --- |
| <- Ιστορικά | **Αυτοκίνητα της Mercedes-Benz από το 1980 έως σήμερα** |
| **Κατηγορια** | **Σειρά** | Δεκαετία 1980 | Δεκαετία 1990 | Δεκαετία 2000 | Δεκαετία 2010 | Δεκαετία 2020 |
| 0 | 1 | 2 | 3 | 4 | 5 | 6 | 7 | 8 | 9 | 0 | 1 | 2 | 3 | 4 | 5 | 6 | 7 | 8 | 9 | 0 | 1 | 2 | 3 | 4 | 5 | 6 | 7 | 8 | 9 | 0 | 1 | 2 | 3 | 4 | 5 | 6 | 7 | 8 | 9 | 0 |
| Supermini | A |  |  | W168 | W169 | W176 | W177 |
| Compact MPV | B |  |  |  | W245 | W246 | W247 |
| Compact Coupé | CLA |  |  |  |  | C117 | C118 |
| Compact πολυτελή | C |  | W201 (190) | W202 | W203 | W204 | W205 |
| Μεσαία πολυτελή | E | W123 | W124 | W210 | W211 | W212 | W213 |
| CLS |  |  |  | C219 | C218 | C257 |
| AMG GT 4-Door |  |  |  |  | C290 |
| Μεγάλα πολυτελή | S | W126 | W140 | W220 | W221 | W222 |
| Maybach |  |  |  | W240 |  | X222 |
| Roadster | SLK/SLC |  |  | R170 | R171 | R172 |
| SL | R107 | R129 | R230 | R231 |
| Coupé | CLK/Ε |  |  | W208 | W209 | C207 | C238 |
| CL |  |  | C215 | C216 | C217 |
| Supercar | AMG GT |  |  |  | SLR McLaren | SLS AMG (C197) | C190 |
| 4X4/SUV | G | W460 | W461 |  |  |  |
| G |  | W463 | W464 |
| GLA |  |  |  |  | X156 | H247 |
| GLC |  |  |  | X204 | X253 |
| GLC |  |  |  |  | C253 |
| M/GLE |  |  | W163 | W164 | W166 | V167 |
| GLE |  |  |  |  | C292 | C167 |
| GL/GLS |  |  |  | X164 | X166 | X167 |
| MPV | R |  |  |  | W251 |  |  |
| - |  |  |  | W414 |  | Citan |
| V/Viano |  |  | W638 | W639 | W447 |
| Sprinter |  |  | W901 | W906 | W907 |
| Vario | T2 | T2 | W670 |  |  |